Document ID: 32014D0363

SKLEP KOMISIJE
z dne 13. junija 2014
o spremembi Odločbe Komisije 2007/742/ES o električnih, plinskih ali plinskih absorpcijskih črpalkah
(notificirano pod dokumentarno številko C(2014) 3838)
(Besedilo velja za EGP)
(2014/363/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(3)(c) Uredbe,
po posvetovanju z Odborom Evropske unije za znak za okolje,
ob upoštevanju naslednjega:
(1)
Toplotne črpalke zrak/voda, slanica/voda in voda/voda, ki zagotavljajo toploto vodnemu sistemu centralnega ogrevanja, spadajo v področje uporabe Sklepa Komisije 2014/314/EU z dne 28. maja 2014 o določitvi meril za podelitev znaka EU za okolje za vodne grelnike (2).
(2)
Odločba Komisije 2007/742/ES z dne 9. novembra 2007 o določitvi okoljskih meril za podelitev znaka Skupnosti za okolje električnim, plinskim ali plinskim absorpcijskim toplotnim črpalkam (3) preneha veljati 31. oktobra 2014.
(3)
Opravljena je bila ocena smiselnosti in primernosti obstoječih okoljskih meril ter z njimi povezanih zahtev za ocenjevanje in preverjanje iz navedene odločbe. Glede na različne faze postopka pregleda te odločbe je primerno podaljšati obdobje veljavnosti okoljskih meril ter z njimi povezanih zahtev za ocenjevanje in preverjanje, ki jih določa. Obdobje veljavnosti okoljskih meril ter z njimi povezanih zahtev za ocenjevanje in preverjanje iz Odločbe 2007/742/ES je treba podaljšati do 31. decembra 2016.
(4)
Ukrepi iz tega sklepa so v skladu z mnenjem odbora, ustanovljenega v skladu s členom 16 Uredbe (ES) št. 66/2010.
(5)
Odločbo 2007/742/ES bi bilo zato treba ustrezno spremeniti -
SPREJELA NASLEDNJI SKLEP:
Člen 1
Odločba 2007/742/ES se spremeni:
1.
V tretjem odstavku člena 1 se doda naslednja točka (c):
„(c)
toplotnih črpalk, ki zagotavljajo toploto vodnemu sistemu centralnega ogrevanja.“
2.
V členu 4 se besedilo „31. oktobra 2014“ nadomesti z besedilom „31. decembra 2016“.
Člen 2
Ta sklep je naslovljen na države članice.
V Bruslju, 13. junija 2014

Labels: 3
7
1
15